b'\n_START_ARTICLE_\nHarp Lager\n_START_SECTION_\nZgodovina\n_START_PARAGRAPH_\nHarp Lager so za\xc4\x8deli variti leta 1960 v pivovarni The Great Northern Brewery, Dundalk. Sprva je bil ta lager nemenjen samo prodaji v steklenicah, da bi se zadovoljila \xc5\xbeelja britanskih in irskih pivcev, ki so \xc5\xbeeleli piva bolj evropskega okusa. Leta 1961 so ga skupaj proizvajale pivivarne Courage, Barclay & Simonds, Scottish & Newcastle, Bass, Mitchells & Butler ter Guinness. Pivovarne so se kmalu zdru\xc5\xbeile k konzorcij Harp Lager Ltd.. Leta 1964 so ga za\xc4\x8deli polniti tudi v sod\xc4\x8dke in ga prodajati kot to\xc4\x8deno pivo, kar mu je \xc5\xa1e dvignilo priljubljenost._NEWLINE_\xc4\x8clani konzorcija Harp so se skozi leta menjali. Tako sta leta 1979 izstopili pivovarni Courage ter Scottish & Newcastle, ki sta ostali le \xc5\xa1e fran\xc5\xa1izi._NEWLINE_Za mened\xc5\xbeerja konzorcija je bil postavljen Dr. Herman Muendar, uveljavljeni nem\xc5\xa1ki Braumeister, ki je izku\xc5\xa1nje pridobil v povojni reorganizaciji in obnovi poru\xc5\xa1enih nem\xc5\xa1kih pivovarn. Tako se je rodil Harp Lager, ki je za svoj simbol dobil harfo. Reklamni slogan je bil dolga leta Harp stays sharp, izmislil pa si ga je vodja ogla\xc5\xa1evanja v konzorciju, Rod Allen._NEWLINE_Leta 2005 je Harp do\xc5\xbeivel osve\xc5\xbeitev. Diageo Irska je namre\xc4\x8d takrat lo\xc4\x8dil blagovno znamko od podjetja Guinness in ji dal novo celostno podobo, vklju\xc4\x8dno z novo reklamno kampanjo. Ironi\xc4\x8dno je, da v novi podobi piva ni ve\xc4\x8d zna\xc4\x8dilne harfe, po kateri je pivo dobilo ime, saj je ta logotip za\xc5\xa1\xc4\x8ditena znamka pivovarne Guinness. Zanimivo je, da so leta 2007 v ZDA in Kanadi \xc5\xa1e vedno uporabljali harfo na plo\xc4\x8devinkah in kozarcih._NEWLINE_9. maja 2008 je Diageo objavil, da bo v roku petih let zaprl pivovarno Dundalk Brewery skupaj s pivovarno Kilkenny. S tem se bo kon\xc4\x8dala pivovarska tradicija v Dundalku.\n_START_SECTION_\nHarp Export\n_START_PARAGRAPH_\nHarp Export Lager je svetli lager s 5% vsebnostjo alkohola.'